Mazyar Keshvari

**Mazyar Keshvari** (født 1981) er en norsk tidligere politiker (FrP). Fra 2013 til 2018 (permisjon 2018–2020) var han fast møtende vararepresentant på Stortinget, som vara for statsråd Siv Jensen som representerte Oslo. Han var Fremskrittspartiets innvandrings&shy;politiske talsmann, og engasjerte seg for å stoppe alt mottak av asylsøkere, og å sende straffedømte utlendinger ut av Norge.

I 2018 ble han siktet for grovt bedrageri mot Stortinget og fikk permisjon som stortingsrepresentant. Han meldte han seg ut av Fremskrittspartiet i 2019. I 2020 ble han dømt til elleve måneders fengsel for grovt bedrageri. Siv Jensen vendte tilbake til sitt stortingsmandat i 2020, og Keshvaris status som møtende vararepresentanter opphørte.

## Bakgrunn og virke
Keshvari kom til Norge som flyktning i 1986. Han har en bachelorgrad i informasjon og samfunnskontakt fra Handelshøyskolen BI. Han har tidligere vært byrådssekretær for velferd og sosiale tjenester samt kommunikasjonsrådgiver for Frps gruppe på Stortinget. Han har også vært leder i Oslo FpU, formann i Groruddalen FpU og redaktør for FpU-bladet *Fri Kapitalisme*.

Keshvari var medlem av Oslo bystyre fra 2007 og har vært leder av bystyrets helse- og sosialkomité. Videre har han vært nest&shy;leder i Oslo Fremskrittspartiets bystyregruppe samt vara&shy;representant på Stortinget fra 2005, innvalgt for Oslo.

Som politiker engasjerte han seg i spørsmål knyttet til innvandring og integrasjonsproblemer. Blant annet hevdet han at integreringen i Oslo var feilslått, og at man i Oslo begynte å få klasseskiller basert på etnisk opprinnelse. Keshvari gikk også hardt ut mot kjønnslemlestelse, og kritiserte regjeringen Stoltenberg for å være handlingslammet overfor overgrep mot innvandrerjenter. Da han våren 2015 fremmet forslag om å stoppe alt mottak av asylsøkere, møtte han massiv kritikk, og det ble påpekt at det var et paradoks at Keshvari selv hadde kommet til Norge som flyktning. 

Keshvari ble fast medlem av Oslo bystyres forretningsutvalg etter Henning Holstads uttreden fra utvalget. Han møtte for første gang på Stortinget i 2011 som vara for Siv Jensen. Som stortingsrepresentant var han en periode innvandringspolitisk talsmann for Fremskrittspartiet, og han markerte seg som forkjemper for å sende straffedømte utlendinger ut av Norge.

I oktober 2019 meldte han seg ut av Fremskrittspartiet.

## Straffesaker under stortingsvervet
### Grovt bedrageri
I oktober 2018 undersøkte *[[Aftenposten]]* Keshvaris reiseregninger til Stortinget og avdekket at han hadde fått utbetalt penger for utgifter som enten ikke var dokumentert, eller for reiser som ikke hadde funnet sted. Keshvari innrømmet senere at han hadde levert falske reiseregninger til Stortinget for  kroner. Som en følge av avsløringen trakk han seg som leder for Oslo Fremskrittsparti. Keshvari ble tiltalt for grovt bedrageri. I oktober 2020 ble Keshvari dømt til elleve måneders fengsel.

### Våpentrusler
4. februar 2019 ble det kjent at Keshvari hadde blitt pågrepet, siktet for grove trusler med våpen. Politiet foretok våpen&shy;beslag hos Keshvari, og han ble ilagt besøksforbud mot fornærmede. I desember 2020 ble Keshvari dømt til fengsel i fire måneder for våpentrusler mot sin tidligere samboer.

## Stortingskomiteer
* 2013–17: medlem i Kommunal- og forvaltningskomiteen
* 2017–19: medlem i Kontroll- og konstitusjonskomiteen
* 2019–20: medlem i Utdannings- og forskningskomiteen

## Politiske verv
* 2001–2004: Formann i Groruddalen FpU
*2002–2003: Medlem av valgkamputvalget i Oslo FpU for valg 2003
* 2003–2004: Informasjonsansvarlig i Oslo FpU
* 2003–2005: Redaktør for medlemsbladet *Fri Kapitalisme*
*2003–2007: FpU-representant i Alna FrP
*2004–2006: Styremedlem i FrPs studentorganisasjon «Det Liberale selskab»
* 2004–2005: Leder av valgkamputvalget i Oslo FpU for valg 2005
* 2004–2006: Formann i Oslo FpU
*2005–2017: Vararepresentant til Stortinget for Oslo
*2007–2008: 1. vararepresentant i Oslo FrPs fylkesstyre
* 2007–2009: Sekretær i politisk utvalg
*2007–2011: Bystyrerepresentant, Oslo bystyre
*2008–2010: Sentralstyremedlem, FpU
*2008–2009: Nestleder, samferdsel- og miljøkomiteen, Oslo bystyre
* 2008–?: Nestleder FrPs bystyregruppe
* 2008–?: Vararepresentant til forretningsutvalget i Oslo bystyre
* 2008–2009: Formann, Alna FrP
*2009–?: Leder, helse- og sosialkomiteen, Oslo bystyre
* 2010–?: Styremedlem Sunnaas sykehus
* 2010–?: Medlem av FrPs kommunalpolitiske utvalg
* 2010–2011: Medlem av FrPs programkomite

## Fotnoter

## Referanser




## Eksterne lenker
* 
*